Държавен вестник, бр. 99, 2010 г., стр. 115

БРОЙ  99	
Д Ъ Р Ж А В Е Н  В Е С Т Н И К 	
СТР.  115  
2. Генералният секретар на Организацията 
на обединените нации изпраща заверен препис 
от тази конвенция на всички държави, посо­
чени в член V.
3. Генералният секретар на Организацията на 
обединените нации уведомява всички държави, 
посочени в член V:
а) за подписванията на тази конвенция и 
за депозираните ратификационни документи и 
документи за присъединяване в съответствие с 
членове V, VІ и VІІ;
b) за датата на влизане в сила на тази кон­
венция в съответствие с член VІІІ;
c) за съобщенията, получени в съответствие 
с член ІХ.
Член ХІ
Тази конвенция, чиито текстове на английски, 
испански, китайски, руски и френски език са 
еднакво автентични, носи датата 26 ноември 
1968 г.
В удостоверение на което долуподписалите 
се, надлежно упълномощени за това, подписаха 
тази конвенция.
10278
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
СПОРАЗУМЕНИЕ 
между Министерството на икономиката, 
енергетиката и туризма на Република Бълга­
рия и Германското дружество за техническо 
сътрудничество ГмбХ във връзка с проект 
„Регионална програма за учредяване на „Ду­
навски компетентен център“ за укрепване на 
региона по средното и долното течение на 
река Дунав в Хърватия, Сърбия, Румъния, 
България, Украйна и Молдова
(Одобрено с Решение № 784 от 1 ноември 
2010 г. на Министерския съвет. В сила от да­
тата на подписването му – 2 ноември 2010 г.)
Основа за договора
Рамковата спогодба за техническо сътруд­
ничество между правителството на Република 
България и правителството на Федерална репу­
блика Германия от 27 март 1997 г. представлява 
основата за този договор за изпълнение.
Институцията, на която е възложено изпълне­
нието на спогодбата от името на правителството 
на Федерална република Германия, е: „Герман­
ското дружество за техническо сътрудничество 
(GTZ) ГмбХ“ (Deutsche Gesellschaft für Technische 
Zusammenarbeit (GTZ) GmbH) (наричано по-
долу „GTZ“)1, а от името на правителството 
на Република България – Министерството на 
икономиката, енергетиката и туризма2.
1 Адрес: „Даг-Хамарскьолд-Вег“ 1 – 5, Ешборн 
65760, Федерална република Германия. 
2 Адрес: ул. Славянска 8, София, Република Бъл­
гария.
Федерална република Германия е предви­
дила за първата фаза на регионалния проект 
сумата от 2 милиона евро. Тази сума ще покрие 
изпълнението на първата фаза на проекта за 
всички шест страни в региона (Хърватия, Сър­
бия, Румъния, България, Украйна и Молдова).
1. Цел на проекта и дейности по него
Обща цел
Укрепени са цялостните условия за регио­
нален и трансграничен туризъм в региона по 
средното и долното течение на река Дунав. 
По тази причина се предвижда учредяването 
на регионална институция (Дунавски компе­
тентен център), която да свързва интересите, 
проектите и дейностите в сферите на туризма 
и местната икономика на шестте страни при 
съвместно спонсорство и да развива устойчиво 
многостранно сътрудничество по средното и 
долното течение на река Дунав. Програмата ще 
обхване страните Хърватия, Сърбия, Румъния, 
България, Украйна и Молдова.
Показатели за общата цел
Частните субекти в региона смятат, че 
услугите, предоставяни от публичните инсти­
туции в сектора на туризма, са се подобрили 
от гледна точка на техните нужди. (Измерено 
чрез: анкета/въпросник, отчитащ свързаните с 
пола аспекти, разговори с и оценки от частни 
заинтересовани лица; проучване за събиране 
на първоначални данни при стартирането на 
проекта, оценъчна стойност: 20 %).
Националните организации по туризъм в 
участващите страни координират поне 5 програ­
ми за туризъм и 5 продукта по регионален план.
Поне трима измежду подкрепяните от Дунав­
ския компетентен център партньори във всяка 
страна изпълняват стратегията за туризъм по 
начин, съобразен със свързаните с пола аспекти 
и риска от конфликти. (Представителна извадка 
от частни доставчици на услуги в областта на 
туризма).
Търсенето на новоразработените регионални 
продукти от страна на туристите се е увеличи­
ло годишно с 5 %. (Измерено чрез годишните 
отчети на присъединилите се агенции и дос­
тавчици на услуги).
Цел на фазата
Регионална институция (Дунавски компетен­
тен център), която успешно предоставя услуги 
на частни и публични заинтересовани лица в 
областта на туризма от региона по средното и 
долното течение на река Дунав.
Показатели
В поне две от шестте партниращи страни 
Дунавският компетентен център предоставя 
услуги, съобразени със свързаните с пола ас­
пекти и риска от конфликти, с цел укрепване 
на сектора на туризма.